దహేగ్ , మే 18: అంతర్జాతీయ న్యాయస్థానం(ఐసీజే)లో జాదవ్ కేసు విచారణ సందర్భంగా భారత న్యాయవాది హరీశ్ సాల్వే.. ఈ తరహా పాత కేసులు మూడింటిని ప్రస్తావించారు. మెక్సికో, జర్మనీ, పరాగ్వే దేశాలు తమ పౌరులకు అమెరికా మరణ శిక్ష విధించడం, వియన్నా ఒప్పందం ఉల్లంఘించడంపై ఐసీజేలో పోరాడిన విషయాన్ని గుర్తు చేశారు. వీటిని పరిశీలిస్తే.. జర్మనీ కేసు (1999)లో విచారణ పూర్తయ్యేవరకు మరణ శిక్ష అమలు చేయకుండా చూడాలని ఐసీజే ఆదేశించినా.. అమెరికా కరగలేదు. జర్మనీ దేశస్థుడికి గ్యాస్ చాంబర్లో మరణ శిక్ష అమలు చేసింది. పరాగ్వే కేసు (1998)లో ఆ దేశస్థుడికి విధించిన మరణ శిక్ష అమలును ఆపడానికి అమెరికా తన పరిధిలో అన్ని చర్యలు తీసుకోవాలంటూ ఐసీజే తుది తీర్పును పెండింగ్లో ఉంచింది. 5 రోజుల తర్వాత ‘శిక్ష’ అమలైంది. తర్వాత పరాగ్వే కేసును ఉపసంహరించుకుంది. తమ దేశానికి చెందిన 54 మందిని ఉరి తీయకుండా లేదా ఆ శిక్ష అమలుకు తేదీలు ప్రకటించకుండా ఆదేశించాలంటూ మెక్సికో కోరిన కేసు(2003)లో.. తమ పరిధి వియన్నా ఒప్పందాన్ని విస్మరించకుండా చూడడమేనని, క్రిమినల్ కోర్టు మాదిరిగా వ్యవహరించలేమని ఐసీజే పేర్కొంది. ‘కాంగ్రెస్’ చట్టం చేస్తే తప్ప ఐసీజే ఉత్తర్వులకు కట్టుబడి ఉండాల్సిన అవసరం లేదని అమెరికా సుప్రీం కోర్టు స్పష్టం చేసింది.
daheg , mee 18: antarjaatiiya nyaayasthaanam(icg)loo jadav kesu vichaarana sandarbhamgaa bhaarata nyaayavaadi hareesh salve.. ee taraha paata kesulu moodintini prastaavinchaaru. mexico, jarmani, paragwe deshaalu tama pourulaku america marana shiksha vidhinchadam, viyanna oppandam ullanghinchadampai icglo poraadina vishayaanni gurtu chesaru. veetini pariseeliste.. jarmani kesu (1999)loo vichaarana puurtayyeevaraku marana shiksha amalu cheyakunda chuudaalani icg aadesinchinaa.. america karagaledu. jarmani deshasthudiki gyas chambarlo marana shiksha amalu chesindi. paragwe kesu (1998)loo aa deshasthudiki vidhinchina marana shiksha amalunu aapadaaniki america tana paridhilo anni charyalu teesukovaalantuu icg tudi teerpunu pendinglo unchindi. 5 rojula tarvaata ‘shiksha’ amalaindi. tarvaata paragwe kesunu upasamharinchukundi. tama deshaniki chendina 54 mandini uri teeyakunda leda aa shiksha amaluku tedeelu prakatinchakundaa aadesinchaalantuu mexico korina kesu(2003)loo.. tama paridhi viyanna oppandaanni vismarinchakundaa chudadamenani, criminal kortu maadirigaa vyavaharinchalemani icg perkondi. ‘congress’ chattam cheste tappa icg uttarvulaku kattubadi undaalsina avasaram ledani america supreem kortu spashtam chesindi.